Lydia Koidula
<s>Lydia Emilie Florentine Jannsen, poznatija po pseudonimu Lydia Koidula (Vändra, 24. prosinca 1843. – Kronštat, 11. kolovoza 1886.) bila je estonska pjesnikinja i spisateljica koja se danas smatra jednom od najznačajnijih estonskih književnica.</s><s>Njezin pseudonim na estonskom znači "Lydia od zore", a dao joj ga je slavni pisac Carl Robert Jakobson.</s><s>Često je nazivana i Koidulaulik, odnosno "Pjevačica zore".</s><s>Ipak, kako književni rad nije smatran prihvatljivom karijerom za uzoritu djevojku u drugoj polovici XIX. vijeka, većina njezinog pjesničkog opusa, kao i njezin rad za novine njezina oca, Johanna Voldemara Jannsena, ostao je anoniman.</s><s>Ipak, unatoč tome, bila je važna ličnost u estonskim književnim krugovima, utemeljiteljica estonskog teatra i bliska suradnica Carla Roberta Jakobsona i Friedricha Reinholda Kreutzwalda, autora Kalevipoega, predvoednika narodnog preporoda u Estoniji.</s>

<s>Djetinjstvo i mladost provela je u Pärnuu, gdje je završila njemačku školu, i Tartuu, gdje je pisala za očeve novine Postimees.</s><s>Godine 1873. godine udala se za vojnog liječnika Eduarda Michelsona, s kojim će imati troje djece; obitelj se preselila u Kronštat, a putovala je u Breslau, Strasbourg i Beč.</s><s>Iako je punih 13 govina živjela u Kronštatu, a ljeta je provodila u Estoniji, nikada se nije bila privikla na život izvan domovine.</s>

<s>Njezino najznačajnije pjesničko djelo, Emajõe ööbik (sh.</s><s>Slavuj s rijeke Emajõgi), objavljeno je 1867. godine nakon popuštanja državne cenzure.</s><s>Njezin opus reflektirao je njemačke utjecaje, s obzirom da je za života imala snažnu povezanost s njemačkim jezikom, ali i nacionalistički romantizam preporoditelja.</s><s>I dok je njezin suradnik i suvremenik Kreutzwald u svojim djelima nastojao imitirati stare pjesničke forme, Koidula je pisala moderne stihove po uzoru na zapadnoeuropske pjesnike.</s><s>Tematski je bila iznimno raznovrsna; njezin opus uključuje emotivnu posvetu obiteljskoj mački ("Meie kass" / "Naša mačka"), ljubavnu poeziju ("Head ööd" / "Laku noć"), ali i domoljubne motive ("Mu isamaa nad olid matnud" / "Moja domovino, pokopali su te").</s><s>Također ju se smatra utemeljiteljicom estonskog teatra, kroz njezine dramske aktivnosti u sklopu udruge Vanemuine, koju je njezina obitelj osnovala 1865. godine u Tartuu kako bi promicala estonsku kulturu.</s><s>Koidula je bila prva osoba koja je pisala izvorne drame na estonskom jeziku te prva koja je govorilama o praktikalijama režije i produkcije.</s><s>Tetar je u to doba bio slabo razvijen u Estoniji, a kada su Finci počeli posati drame na svom jeziku, Koidula je odlučila slijediti trend te je 1870. napisala komediju Saaremaa Onupoeg (sh.</s><s>Rođak sa Saareme), koja je bila adaptacija djela Theodora Körnera.</s><s>Unatoč svojoj jednostavnosti i rudimentarnosti, komedija je bila izrazito popularna; Koidula je nadalje napisala i režirala komediju Maret ja Miina (1870.) te svoje potpuno originalno djelo, Säärane mulk, prvu u cijelosti estonsku dramu.</s><s>Značajan uzor za njezinu dramaturgiju bio je Gotthold Ephraim Lessing, a iako su joj drame bile primarno didaktičke i stilski nerafinirane, Koidula je stvarala likove i priče s kojima su se Estonci mogli poistovjetiti, zbog čega je i bila toliko popularna.</s>

<s>Pred kraj života je oboljela te je preminula u Kronštatu 1886. godine od posljedica raka dojke.</s><s>Posljednja pjesma koju je napisala prije smrti bila je "Enne surma — Eestimaale!" (sh.</s><s>"Prije smrti, u Estoniju!").</s>

<s>Reference</s>

<s>Literatura 
 Ots.</s><s>L. The History of Estonian Literature.</s><s>University of Tartu.</s><s>Olesk.</s><s>S & Pillak.</s><s>P .</s><s>Lydia Koidula .24.12.1843-11-08.1886.</s><s>Tallinn.</s><s>Umara Kirjastus, P.14
 Nirk.</s><s>E. Estonian Literature.</s><s>Tallinn Perioodika.</s><s>1987. pp73–77, 79–81, 366
 Raun.</s><s>T.U. Estonia and the Estonians.</s><s>Hoover Institution Press, Stanford.</s><s>2001. pp 77–79, 188
 Kruus.</s><s>O & Puhvel.</s><s>H. Eesti kirjanike leksikon.</s><s>Eesti raamat.</s><s>Tallinn.</s><s>2000. pp 210– 211</s>

<s>Estonski pjesnici
Dramski pisci
Estonski novinari
Pseudonimi
Umrli od raka</s>

